သင်ခန်းစာ (၉)

ယာကုပ်အစားထိုးဝင်ရောက်သူ

မေလ ၂၁ - ၂၇

ဥပုသ်နေ့မွန်းလွဲပိုင်း မေလ ၂၁ ရက်

ဖတ်ရန်ကျမ်းချက်များ။ က၊ ၂၅း၂၁-၃၄။ က၊ ၂၈း၁ဝ-၂၂။ က၊ ၁၁း၁-၉။ က၊ ၂၉း၁-၃ဝ။ က၊ ၃ဝး၂၅-၃၂။

အလွတ်ကျမ်းချက်

‘‘ဧသောကလည်း၊ သူ့ကိုယာကုပ်ဟူသော အမည်ဖြင့် လျောက်ပတ်စွာ မှည့်ပါပြီမဟုတ်လော။ အကျွန်ုပ်ကိုနှစ်ကြိမ် လှည့်စား၍နိုင်ပါပြီ။ သားဦးအရိုက်အရာကို အလျင်ယူသွားပါပြီ။ ယခုလည်း တစ်ဖန်အကျွနု်ပ်၏ကောင်းချီးမင်္ဂလာကို ယူသွား ပါပြီဟူ၍ လည်းကောင်း၊ အကျွန်ုပ်အဖို့ ကောင်းချီးမင်္ဂလာတစ်ပါးကိုမျှ မခြွင်းပါသလော ဟူ၍လည်းကောင်း ဆိုလေ၏’’ (က၊ ၂၇း၃၆)။

ယခုကျွန်ုပ်တို့ဣဇာက်၏မိသားစု ဆင်းသက်လာခြင်းအကြောင်းကို ဆက်လက် လေ့လာကြပါမည်။ ဣဇာက်သည်နိမိတ်လက္ခဏာဖြင့် ဖွားမြင်လာပြီး ကတိထားရာမျိုးဆက်ကို ခံယူသူဖြစ်သည်။ ရာဇဝင်အကြောင်းသည် ရှောရှောရှူရှူ စတင်ခဲ့ခြင်းမျိုးမဟုတ်ပါ။ သူ၏သားတော်မောင် ယာကုပ်၏ စရိုက်ကြောင့် ညီအစ်ကိုနှစ်ယောက်ကြား သားဦးလုခြင်းပြသနာဖြစ်ခဲ့ရသည် (က၊ ၂၅း၂၇-၃၄)။ ဣဇာက်၏ကောင်းချီးပေးမှုအပေါ်၌ အခွင့်အရေးရရှိ ခံစားရမည်ဖြစ်သည်။

ယာကုပ်သည် ဖခင်ကြီးကိုလိမ်လည်ပြီး အစ်ကို၏ကောင်းချီးမင်္ဂလာ အားလုံးကို ယူသွားခဲ့သည်။ ထိုကိစ္စဖြင့်အသက်လုပြေးခဲ့ရသည်။ တစ်ပြည်တစ်ရွာ၌ ခိုလှုံနေထိုင် ရသည်။ ဘုရားရှင်ကိုယ်တော်တိုင် ဗေသလအရပ်၌ သူ့ကိုရင်ဆိုင်ခဲ့သည် (က၊ ၂၈း၁ဝ-၂၂)။ ထိုအရပ်မှစ၍ လူလိမ်ကြီးယာကုပ်သည် မိမိပြန်၍အလိမ်ခံရမည်ကို စတင် ခံစားရမည်။ ရာခေလအစား လေအာကို ရရှိခဲ့သည်။ သူသည်ရာခေလကို ချစ်မြတ်နိုးသည်။ (က၊ ၂၉) အစ်မလေအာကို ပေးခြင်းခံရသောကြောင့် ယာကုပ်သည် မယားနှစ်ယောက်ရရှိရန် ၁၄ နှစ် အစေခံရသည်။

ယာကုပ်သည် ဘုရားကောင်းချီးကိုရရှိမည့် အချိန်အခါရှိသည် တိုင်အောင် တစ်ကျွန်းတစ်နိုင်ငံ၌ခိုလှုံနေစဉ် သား ၁၂ ယောက်ကိုရရှိခဲ့သည်။ ဘုရားရှင်သည် သူ၏ကြွယ်ဝခြင်းကိုတိုးပွားစေပါသည်။

မည်သို့ဖြစ်နေပါစေ၊ ဘုရားသခင်သည် မိမိထားရှိသောပဋိညာဉ်ကို ဧကန်မုချပြည့်စုံစေမည်ဖြစ်ပါသည်။ တစ်နည်းမဟုတ်တစ်နည်းအားဖြင့် အသေအချာပင် ပြည့်စုံစေပါမည်။ သူ၏လူမျိုးတို့ဘက်မှ ပျက်ကွက်ခြင်းများ မကြာခဏရှိစေကာမူ ဘုရားရှင်သည် ကတိတော်အရာ၌ တည်မြဲနေသည်။

တနင်္ဂနွေနေ့ မေလ ၂၂ ရက်

ယာကုပ်နှင့်ဧသော

က၊ ၂၅း၂၁-၃၄ ကိုဖတ်ပါ။ ယာကုပ်နှင့်ဧသောနှစ်ဦး၏ ပုံသဏဥာန်ကို ခွဲခြားကြည့်ပါ။ ဣဇာက်၏ကောင်းချီးမင်္ဂလာကို ရယူပိုင်သည့်ယာကုပ်၏ အရည်အချင်းမှာ မည်သို့ကြိုတင်ပေါ်လွင်ထင်ရှားသနည်း။

-----------------------------------------------------------------------------------

မိခင်၏ဝမ်းထဲကပင် ယာကုပ်နှင့်ဧသောတို့သည်ကြီးထွားပြီး တစ်ဦးနှင့်တစ်ဦး ဆန့်ကျင်တိုက်ခိုက်ကြသည်။ ဧသောသည် မုဆိုးကြီး လူကြမ်းကြီးတစ်ဦးကဲ့သို့ ပြေးလွားလှုပ်ရှားနေချိန် ယာကုပ်သည် တဲတွင်း၌ အေးဆေးတည်ငြိမ်စွာထိုင်နေပြီး ဆင်ခြင်တွေးတောနေတတ်သည်။ ဟေဗြဲဝေါဟာရတစ်လုံးရှိသည်တွင် ‘‘တမ်’’ (အာေ) ဟုခေါ်ဆိုသောစကားမှာ ယဉ်ကျေးသိမ်မွေ့သည်ဟု အဓိပ္ပာယ်ပြန်ရသည်။ ယောဘနှင့်နောဧတို့ကိုလည်း ထိုသို့သောကြိယာပုဒ်ဖြင့် အသုံးပြုညွန်းဆိုသည်။ အနက်ပြန်ဆိုရာ၌ ‘‘အပြစ်တင်စရာမရှိ’’ ဟုပြန်ဆိုနိုင်သည်ဟု ယောဘကို ရည်ရွယ်ပြောဆို ခဲ့သည်အတိုင်း (ယောဘ၊ ၈း၂ဝ) နှင့် ‘‘ပြည့်စုံသည်’’ ဟု နောဧကိုရည်ညွန်း ပြောဆိုသောစကားဖြစ်သည်။ (က၊ ၆း၉)။

ထိုသို့မတူညီကွဲပြားသော စာရိတ္တဖြင့်သူတို့၏အသက်တာ၌ ကြာလေထင်ရှားလေ ဖြစ်လာခဲ့သည် (က၊ ၂၇း၁-၂၈း၅)။ ဧသောသည် အိမ်ပြန်လာရာ၌ မောပန်းဆာလောင် ခဲ့သောအချိန်ဖြစ်၍ ယာကုပ်မှ ပဲဟင်းချက်၍စားရန်ဖြစ်သောအချိန်နှင့်ကိုက်နေသည်။ ဧသောအနေဖြင့် ‘‘ထိုနေ့’’ အတွက်လောလောဆယ် တဒင်္ဂကိုယ်ကာယအတွက် မြင်နေရသောအစာကိုသာ အလေးထားခဲ့သည် (က၊ ၂၅း၃၁)။ ထိုအစာကိုအနာဂတ်၌ သားဦး၏ အရိုက်အရာနှင့်သက်ဆိုင်သော ကောင်းချီးမင်္ဂလားများထက် အရေးကြီး သည်ဟု သဘောပိုက်လိုက်သည် (ဟေဗြဲ ၁၂း၁၆၊ ၁၇ နှင့်နှိုင်းယှဉ်ပါ)။

အာဗြဟံနှင့်သူ၏သားကို ဘုရားရှင်ကတိထားတော်မူသည့်အတိုင်း ဣဇာက်နှင့်ရေဗက္ကအနေဖြင့် ကြီးမားသောဆန္ဒနှင့် မျှော်လင့်ချက်အပေါ် မူတည်နေ ပါသည်။ ထိုသို့ထားရှိသောကတိတော်အလျောက် မိဘနှစ်ပါးသည် တူညီသော ရည်မှန်းချက်ထားရှိကြသည်။ သူတို့နှစ်ဦးလုံးကိုလည်း သားဦး၏ မြင့်မြတ်ခြင်း သဘောကို သွန်သင်ပေးကြသည်။ လောက၌ ရှိသောမိဘ၏အမွေကို ခံယူရုံသက်သက် မဟုတ်ပါ။ ဘာသာတရား ဝိညာဉ်ရေး၌လည်း ရင့်သန်ရန်လည်းပါဝင်သည်။ ထိုအခွင့်အရေးကိုရရှိသူမှသာ အိမ်ထောင်၏ယဇ်ပုရောဟိတ် အရိုက်အရာကို ပိုင်ဆိုင်မည်။ သူ၏မျိုးဆက်မှ ဆင်းသက်သောသူမှသာ ကယ်တင်ရှင် ရှေးဘိုးဘေးနှင့်ပရော‌ဖက်များ စ. ၁၇၇.

ယာကုပ်အတွက်မှာသူ့အစ်ကိုနှင့်နှိုင်းယှဉ်သောအခါ လာမည့်အနာဂတ် ဝိညာဉ်ရေး ကောင်းချီးမင်္ဂလာသာလျှင် အဓိကဖြစ်သည်ဟုခံယူသည်။ နောက်ဆုံး၌ မိခင်ကြီး၏ တိုက်တွန်းခြင်းကြောင့် (က၊ ၂၇)၊ ယာကုပ်သည် ပြောင်ပြောင်တင်းတင်းပင် ရည်ရွယ်ချက် ရှိရှိဖြင့် ဖခင်ကြီးကိုလှည့်စားခဲ့သည်။ ‘‘ထာဝရဘုရား၏နာမတော်’’ ကိုပင် အသုံးပြုပြီးလိမ်လည်သွားခဲ့သည် (က၊ ၂၇း၂ဝ)။ အလွန်ပင် ကြောက်လန့်စရာကောင်းသော လိမ်လည်မှုကြီးဖြစ်သည်။ ထိုသို့ပြုသည်ကိုပင် ကောင်းသည်ဟုယူဆခဲ့သည်။ ထိုသို့လုပ်ဆောင်ချက်ကြောင့် မိသားစုများတကွဲတပြား ဖြစ်သွားခဲ့ရသည်။

ယာကုပ်သည် ကောင်းသောအရာ၊ တန်ဖိုးရှိသောအရာနှင့် လူတိုင်းအံ့ဖွယ်ဖြစ်သောအရာကို လိုချင်ခဲ့သည်။ (အထူးသဖြင့် သူ့အစ်ကို၏ စာရိတ္တနှင့်နှိုင်းစာလျှင်) ထိုသို့လိုချင်၍လည်း လိမ်လည်ခြင်းကိုသုံးကာ ရယူခဲ့သည်။ ကျွန်ုပ်တို့သည်လည်း ထိုနည်းတူ ယင်းထောင်ချောက်ကို မည်သို့ရှောင်ရှားနိုင်သနည်း။ အကောင်းရရှိရန် အဆိုးကိုလုပ်ရသော အခြေအနေထိ မည်သို့ဖြင့်ရှောင်ကြဉ်မည်နည်း။

တနင်္လာနေ့ မေလ ၂၃ ရက်

ယာကုပ်၏လှေကား

ဧသောသည် မိမိ၏ညီယာကုပ်မှ ဖခင်ကိုလိမ်လည်ပြီးကောင်းချီး မှန်သမျှယူသွားကြောင်းသိသည်နှင့်တစ်ဦပိင်နက် သူ၏ညီသည်သူ့အရိုက်အရာကို ရရှိနေရာဝင်ယူသွားပြီဟု သဘောပေါက်လိုက်သည် (က၊ ၂၇း၃၆)၊ သူ၏ညီကို သတ်ချင်စိတ်ဖြစ်လာသည် (က၊ ၂၇း၄၂)။ မိခင်ကြီးရေဗက္ကသည် ယင်းမှုခင်း အကြောင်းကြောင့် သားနှစ်ယောက်အတွက် စိုးရိမ်ပူပန်ခဲ့သည် (က၊ ၂၇း၄၅)။ထိုကြောင့် သူမသည်ဣဇာက်ကိုပြုစုလျက် (က၊ ၂၈း၅) သားယာကုပ်အား သူမ၏ အဆွေအမျိုးများဆီသို့ ထွက်ပြေးရန်တိုက်တွန်းခဲ့သည် (က၊ ၂၇း၄၃)။ ထွက်ပြေးရာ လမ်း၌ ယာကုပ်သည် ‘‘ဗေသလ’’ အရပ်သို့ရောက်ရှိ၍ ထာဝရဘုရားသည် သူ့အားအိပ်မက်ပေးခဲ့သည်။ ဗေသလသည် ‘‘ဘုရား၏အိမ်တော်’’ ဟုအဓိပ္ပာယ်ရသည်။ ထိုနေရာမှာပင် ကျိန်ဆိုခြင်းကို ပြုခဲ့သည်။

က၊ ၂၈း၁ဝ-၂၂ ကိုဖတ်ပါ။ က၊ ၁၁း၁-၉ နှင့်နှိုင်းယှဉ်ပါ။ ဗေသလသည် ဗာဗုလုန်နှင့်မည်သို့ကွာခြားသနည်း။ ယာကုပ်၏အတွေ့အဦကံမှ ကျွန်ုပ်တို့ မည်သည့်သင်ခန်းစာရရှိသနည်း။ ဗေသလနှင့်ဗာဗုလုန်နေရာတို့တွင် မည်သည့် အကြောင်းအရာများဖြစ်ခဲ့သနည်း။

----------------------------------------------------------------------------------

အိပ်မက်တွင်ယာကုပ်သည် ထူးဆန်းသောလှေကားကြီးတစ်စင်းကို မြင်မက် ခဲ့သည်။ ထိုလှေကားသည် ဘုရားသခင်အထံတော်အထိ ဆက်သွယ်ထားသည်။ ဟေဗြဲဘာသာစကား၌ ‘‘နာထ်စာ့ဗ်’’ (ညအျေလေ) သည် ထောင်ထားသောလှေကားဟု အဓိပ္ပာယ်ရှိသည် (က၊ ၂၈း၁၂)။ ဘုရားရှင်သည် လှေကား၌ရပ်တော်မူသည် (က၊ ၂၈း၁၃)။ ထိုလှေကားနှင့်ဘုရားရှင်သည် အတူတူပင်ဖြစ်သည်။

လှေကားကြီးသည် ဗာဗုလုန်ရဲတိုက်ကြီးကဲ့သို့ပင် မိုးထိစေရန် အားထုတ်သည်။ ဗာဗုလုန်ရဲတိုက်ကြီးကဲ့သို့ပင် ကောင်းကင်၏တံခါးဝအထိ ရောက်ရှိထိတွေ့နေသည်။ သို့သော် ဗာဗုလုန်ရဲတိုက်သည် လူသားတို့၏ အားထုတ်မှုကိုအရင်းခံပြီး ဘုရားဆီ ရောက်သည့်အထိ ကြိုးစားနေခဲ့သည်။ ဗေသလအရပ်၌ရှိသောလှေကားကြီးမှာမူ ဘုရားသခင်မှလူသားကျွနု်ပ်တို့ဆီ ဆင်းလာမည့်အခြေအနေကို ဖော်ပြနေ၍ လူသားတို့၏အားထုတ်ခြင်း မဟုတ်ကြောင်းပြသနေသည်။

ယာကုပ်ခေါင်းခုအိပ်ခဲ့သော ‘‘ကျောက်တုံး’’ ကို ‘‘ဗက်သအီးလ်’’ (ဘနအ့-နူ) ‘‘ထာဝရဘုရား၏အိမ်တော်’’ ဟုအမည်ကင်ပွန်းတပ်ပေးခဲ့သည် (က၊ ၂၈း၁၇။ က၊ ၂၈း၂၂ နှင့်နှိုင်းယှဉ်ပါ)။ ဗိမာန်တော်၊ တဲတော်၊ ဘုရားရှင်ကယ်တင်ခြင်းအမှုကိုပြုသော လုပ်ဆောင်သည့် ဗဟိုနေရာဟု သတ်မှတ်သည်။

ယာကုပ်အနေဖြင့်မိမိဦကံခဲ့ရသောအရာအပေါ် ဝိညာဉ်ရေးသဘောအရ ကန့်သတ်ကိုးကွယ်မှုမဦပခဲ့ပါ။ ပြန်လည်၍တုံ့ပြန်လိုသည့် သဘောသက်သက်သာ ဖြစ်သည်။ ထိုနေရာကိုအစွဲအလမ်းထားပြီး မြင့်မြတ်သည်၊ သန့်ရှင်းသည်ဟု မရှိပါ။ ယာကုပ်သည် ‘‘ဆယ်ဖို့တစ်ဖို့ပေးမည်’’ ဟုဆုံးဖြတ်ချက်ချလိုက်သည်။ ဘုရားသခင်၏ကောင်းချီးများ ပိုမိုရရှိရန်အတွက် သဘောမထားပါ။ ဘုရားသခင် သွန်းလောင်းခဲ့သော ကောင်းချီးလက်ဆောင်များကိုပြန်၍ ကျေးဇူးတင်ခြင်း သဘောသာရှိသည်။ ထိုကြောင့် ဆယ်ဖို့တစ်ဖို့ပေးခြင်း အလေ့အထကို ဣသရေလလူမျိုးများ မပေါ်မရှိမီအချိန်ကာလများစွာကပင် စတင်ကျင့်သုံး ခဲ့ကြောင်းသိရသည်။

က၊ ၂၈း၁၁ ကိုပြန်၍ဖတ်ပါ။ ကိုယ်တော်သည် ကျွန်ုပ်အား ကောင်းချီးပေးသမျှသောအရာအားလုံးကို ဆယ်ဖို့တစ်ဖို့ပြန်၍ပေးပါမည် (က၊ ၂၈း၂၂)။ မည်သည့်အရေးကြီးသောအချက်ကို ယာကုပ်ပြောခဲ့သနည်း။ ဆယ်ဖို့တစ်ဖို့နှင့် ပတ်သက်၍ ယာကုပ်မည်သို့သတ်မှတ်ခဲ့သနည်း။

အင်္ဂါနေ့ မေလ ၂၄ ရက်

လူလိမ်ကြီး၏လိမ်လည်ခြင်း

က၊ ၂၉း၁-၃ဝ ကိုဖတ်ပါ။ ဘုရားသခင်သည် လာဗန်အား မည်သို့ လိမ်လည်ရန်အခွင့်ပေးသနည်း။ အဘယ်ကြောင့်နည်း။ ယာကုပ်အတွက် မည်သည့်သင်ခန်းစာရရှိသနည်း။

ယာကုပ်သည် ပထမဦးဆုံးသတိပြုမိသည်မှာ သူရောက်ရှိနေသော ကျောက်တုံးနေရာသည် သူ၏ခရီးဆုံးပင်ဖြစ်သည်။ ထိုကျောက်တုံးသည် ဗေသလရှိသောနေရာကိုပင် ပြန်သွားရမည့်အရိပ်အယောင်ပြနေသည်။ ထိုနေရာ၌ ဘုရားရှိသည်ဟုသူခံယူသည် (က၊ ၂၈း၁၈၊၁၉)။ နောက်ဆုံး၌ ရာခေလနှင့်ဆုံတွေ့ရန် အခွင့်အရေးရရှိသောနေရာဖြစ်သည်။ ယာကုပ်သည် သိုးများ၊ ဆိတ်များကို ရေတိုက်ရန် မောင်းလာသောအသံများနှင့် ရာခေလကိုမြင်လိုက်ရသည်။ ရေတွင်းကို ပိတ်ထားသောကျောက်တုံးအား လှိမ့်လှန်ရန်အခြားသိုးထိန်းများအား အကူအညီ တောင်းသော ရာခေလကို သူတွေ့နေခဲ့သည်။ အခြားသိုးထိန်းများသည်လည်း ကျောက်တုံးလိမ့်ဖယ်ပေးရန် ငြင်းဆိုသောအခါ ယာကုပ်အဖို့ အခွင့်အရေး အကွက်ဆိုက်လာခဲ့သည်။ ရာခေလနှင့်လည်း မိတ်ဆက်ရသောအခွင့်ရရှိခဲ့သည် (က၊ ၂၉း၁၁)။ ရာခေလ၏တုံ့ပြန်ချက်မှာ မိမိ၏မိသားစုဆီသို့ ပြန်ပြေးပြီး ယာကုပ် အကြောင်းကိုပြောခဲ့သည်။ ပထမဦးဆုံးအကြိမ် ရာခေလ နှင့်ယာကုပ်တို့နှစ်ဦး ပြုံးပန်းမေတ္တာစ၍ပွင့်လန်းသွားသည်။ ယာကုပ်သည် ရာခေလကိုချစ်မိသွားခဲ့သည် (က၊ ၂၉း၁၈)။ ခုနစ်နှစ်တိုင်တိုင်လာဗန်အတွက် အလုပ်လုပ်ပေးခဲ့ရသော်လည်း ယာကုပ်သည် ရာခေလကိုချစ်သော မေတ္တာစိတ်ကြောင့် ‘‘ရက်အနည်းငယ်ဟုသာ’’ ထင်မှတ်ခဲ့သည် (က၊ ၂၉း၂ဝ)။

မည်သို့ဖြစ်စေ၊ ခုနစ်နှစ်ပြည့်ခဲ့သည်။ ယာကုပ်သည်လည်း အလိမ်ခံရသည်။ ထိမ်းမြားလက်ထပ်ခြင်း၏ မင်္ဂလာဦးညမှာပင် အစ်မဖြစ်သူ ‘‘လေအာ’’ ကိုသာရပြီး ရာခေလကိုမရရှိခဲ့ပါ။ ယာကုပ်သည် အိပ်ရာပေါ် ရောက်သွားမှအလိမ်ခံရကြောင်းကို သိခဲ့ရသည်။ လာဗန်၏အစီအစဉ်သည် ယာကုပ်အဖို့ပေါက်ကွဲမှုကြီး၊ စိတ်ဆိုးခြင်း၊ စိတ်ရှုပ်ထွေးခြင်းများဖြစ်လာခဲ့ သည်။ စိတ်ဝင်စားစရာအကောင်းဆုံးအချက်မှာ ယာကုပ်သည် ထိုကဲ့သို့ပင် သူတစ်ပါးကို ‘‘လိမ်လည်ခဲ့သူဖြစ်ခြင်းပင်’’ ဖြစ်သည် (က၊ ၂၉း၂၅)။ မိမိ၏ဖခင်နှင့်အစ်ကိုကို ယာကုပ်လိမ်လည်ခဲ့ပြီးဖြစ်သည် (က၊ ၂၇း၃၅)။

ကိုယ်ပြုသည့်အတိုင်း ကိုယ့်ထံပြန်လာသည့်သဘောတရားကို မှတ်သား ဆင်ခြင်ရန်ဖြစ်သည်။ (မိမိဦပသည့်အတိုင်း ပြန်၍ခံရမည်ဟုမှတ်ယူပါ) မျက်လုံးတစ်လုံးအတွက် မျက်လုံးတစ်လုံး၊ သွားတစ်ချောင်းအတွက် သွားတစ်ချောင်း၊ (ထွက်၊ ၂၁း၂၄။ က၊ ၉း၆) နှင့်နှိုင်းယှဉ်ဖတ်ပါ။ တစ်ဦးတစ်ေယာက်ကို ပြုမူလိုက်သည်အတိုင်းပင် ပြုသူသည် ပြန်၍ခံရမည်။ ထိုနည်းတူစွာ ယာကုပ်သည် ဖခင်နှင့်အစ်ကိုကိုလိမ်ခဲ့သောကြောင့် အလိမ်ခံသွားရပြီးဖြစ်သည်။

ယာကုပ်သည် ယင်းအချက်ကို ကောင်းစွာနားလည်သွားပြီဖြစ်သည်။ ခိုင်လုံသောအပြစ်အတွက် လာဗန်သည် သူ့ကိုပြန်၍လိမ်ခဲ့ကြောင်းကို သိစေခြင်း ဖြစ်သည်။ ယာကုပ်သည် လူလိမ်တစ်ဦးဖြစ်နေခဲ့သော်လည်း (က၊ ၂၇း၁၂) လိမ်လည်ခြင်း၏အရသာ အဓိပ္ပာယ်ကို ကောင်းစွာသိရှိသွားခဲ့သည်။ မိမိအလိမ်ခံရသောအခါမှာပင် အ့ံသြခဲ့သေးသည်။ သူမေးခွန်းထုတ်ခဲ့ပုံမှာ ‘‘အဘယ်ကြောင့်’’ သင်ကျွနု်ပ်ကိုလှည့်စားသနည်း’’ ဟူ၍ဖြစ်သည် (က၊ ၂၉း၂၅)။ လိမ်လည်ခြင်းသည် မကောင်းကြောင်းကို သူကိုယ်တိုင်ဆိုလိုက်ခြင်း ဖြစ်သည်။

ယာကုပ်သည် လူလိမ်တစ်ဦးဖြစ်ခဲ့သည့်တိုင် သူကိုယ်တိုင် အလိမ်ခံရသည်။ ဘုရားသခင်ကို ကျွန်ုပ်တို့ကိုးစားသောအချိန်သည် မတရားမှုကို ရင်ဆိုင်ရသောအချိန်မဟုတ်၊ လူအများမကောင်းမှုပြုနေချိန်နှင့် အပြစ်မရှိသူများ ခံစားရသောအချိန်မဟုတ်ဘဲ အစဉ်ကိုးစားခြင်းပြုနိုင်ရန် မည်သို့ သင်ခန်းစာရယူနိုင်မည်နည်း။

ဗုဒ္ဓဟူးနေ့ မေလ ၂၅ ရက်

မိသားစု၏ကောင်းချီးမင်္ဂလာ

တစ်ပြည်တစ်ရွာ၌နေရသော ယာကုပ်၏နောက်ဆုံးခုနစ်နှစ်သည် သူ့အတွက် ဝန်ထုပ်ကြီးလိုဖြစ်စေခဲ့သကဲ့သို့ ကောင်းချီးမင်္ဂလာနှစ်များဟုလည်း သတ်မှတ် နိုင်ပါသည်။ ယာကုပ်သည် ဘုရားရှင်၏လူမျိုးကြီးဖြစ်လာမည့် သား ၁၂ ယောက်မှ ၁၁ ယောက်၏ဖခင်ဖြစ်လာလိမ့်မည်။

ဤအပိုင်း၌ ဆက်လက်၍လေ့လာရန်ရှိသော ယာကုပ်၏အကြောင်းမှာ (က၊ ၂၅း၁၉-၃၅း၂၆)၊ ‘‘သားဖွားရသောအခွင့်’’ ဟူသောစကားသည် လေအာနှင့် ရာခေလနှစ်ဦးလုံးကို ဆိုလိုသည် (က၊ ၂၉း၃၁။ က၊ ၃ဝး၂၂)။ ထိုအကြောင်း ပြောတိုင်းပြောတိုင်း သားသမီးမွေးဖွားခြင်းရှိခဲ့သည်။ အကြောင်းမှာ ဘုရားရှင်သည် နိမိတ်ပြုသောလုပ်ဆောင်ချက်ရလဒ်ဖြစ်သည်။

က၊ ၂၉း၃၁-၃ဝး၂၂ ကိုဖတ်ပါ။ ယနေ့ခေတ်အချိန်၌ ထိုသို့သော အခြေအနေကို ကျွနု်ပ်တို့မည်သို့နားလည်ရမည်နည်း။

----------------------------------------------------------------------------------

ဘုရားရှင်သည် လေအာအား သားဖွားရသောအခွင့်နှင့် သားဦးရုဗင်ကို ပေးသနားတော်မူသည်။ သူ၏နာမည်၌ပါရှိသော ကြိယာစာလုံး၌ ‘‘ရားအာ’’ အဓိပ္ပာယ်မှာမြင်တွေ့ရသည်ဖြစ်၏။ အကြောင်းမှာ ဘုရားရှင်သည် သူမအား ယာကုပ်မှမချစ်ကြိုက်ခဲ့ကြောင်းကို မြင်တွေ့ခဲ့ခြင်းကြောင့်ဖြစ်သည် (က၊ ၂၉း၃၁)။ ယင်းသားသည် သူ၏နာကျင်ခံစားရမှုကို သက်သာစေခဲ့သည်။

ဖြည့်စွက်ပြောဆိုရန်မှာ ရှိမောင်၏အမည်ကို ထပ်မံပေးရပြန်သည်။ အဓိပ္ပာယ်မှာ ‘‘နားညောင်းတော်မူပြီ’’ (ရှာမာ) ဖြစ်၍ ဒုတိယသားဖြစ်သည်။ သူမအား နာကျင်ခံစားမှုအလွန်ကြီးမားခြင်းမှ ဘုရားရှင်သည် ဟာဂရကဲ့သို့ သူမအား သနားတော်မူ၍ ဆုတောင်းသောအသံကို နားညောင်းတော်မူခြင်းဖြစ်သည် (က၊ ၂၉း၃၃)။

လေအာ၏သားရှိမောင်၏အမည်မှာ ဟာဂရ၏သားဣရှမေလနှင့် သဘောခြင်း တူညီသည်။ အဓိပ္ပာယ်မှာ ‘‘ဘုရားရှင်နားညောင်းမည်’’ ဟူ၍ ဖြစ်သည် (က၊ ၁၆း၁၁)။ လေအာသည် မိမိ၏နောက်ဆုံးမွေးဖွားသောသားကို ယုဒဟု အမည်မှည့်လေသည်။ ‘‘ချီးမွမ်းခြင်း’’ ဟုအဓိပ္ပာယ်ရှိသည်။ လေအာသည် မိမိ၌ခံစားရသောနာကျင်ခြင်းဖြစ်စေ၊ ကောင်းချီးဖြစ်စေ ပမာမဦပဘဲ၊ ဘုရားရှင်၏ ကရုဏာတော်ကျေးဇူးကိုသာ စိတ်စွဲလမ်းနေလျက်ရှိသည်။

ထူးဆန်းချက်မှာလေအာသည် သားဖွားရခြင်းအခွင့် ဆက်လက် မရတော့ပါ။ ထိုအချိန်တွင်မှရာခေလအား ဘုရားရှင်သားဖွားရခြင်းအခွင့်ကို ပေးသနား၏ (က၊ ၃ဝး၂၂)။ ချစ်ခြင်းခံရသော မယားတစ်ဦးဖြစ်သည်။ ရာခေလသည် လက်ထပ်ထိမ်းမြားရန် ခုနစ်နှစ်ကြာစောင့်ဆိုင်းခဲ့ရသည်။ သားဦးကိုဖွားမြင်ရန် ၁၄ နှစ်ကြာသည် အထိစောင့်ခဲ့ရသည် (က၊ ၂၉း၁၈၊ ၂၇။ က၊ ၃ဝး၂၅ နှင့်နှိုင်းယှဉ်ပါ) ထိုသားကို ‘‘ယောသပ်’’ ဟုအမည်မှည့်ခဲ့သည်။ ခံရသောကဲ့ရဲ့ခြင်းကို ဘုရားသခင်ပယ်တော်မူပြီ ဟူ၍ လည်းကောင်း၊ ထာဝရဘုရားသည် အခြားသောသားကို ပေးတော်မူပါစေသော ဟူ၍ဖြစ်သည် (က၊ ၃ဝး၂၃၊၂၄)။ အဦပအမူအမှားအယွင်းများပါရှိစေကာမူ ဘုရားသခင်သည် သူတို့ကိုခွင့်ပြုလျက် အာဗြဟံနှင့်ထားတော်မူသောကတိအတိုင်း လူမျိုးကြီး ဖြစ်စေရန် ဦပပေးတော်မူခဲ့သည်။

ဘုရားရှင်၏အကြံအစည်တော်ကို ကောင်းကင်၌သော်လည်းကောင်း၊ မြေကြီးပေါ်၌သော်လည်းကောင်း ပြည့်စုံစေရန် လူသားတို့၏အမှားအယွင်း အားနည်းချက်များကို ဂရုမထားကြောင်း မည်သို့ထင်ရှားသနည်း။

ကြာသပတေးနေ့ မေလ ၂၆ ရက်

ယာကုပ်ထွက်ခွာခြင်း

ဆိုခဲ့သောအကြောင်းအရာ၌ ယာကုပ်သည် သားဦးအရာကိုရရှိရန် ဖခင်နှင့်အစ်ကိုကို လိမ်လည်ခဲ့ရသည်။ ဣဇာက်ထံမှ မိမိအစ်ကိုအား ပေးမည့် ကောင်းချီးအလုံးစုံကို ခိုးယူခဲ့သည်။ မည်သို့ရှိစေကာမူ လာဗန်ထံ၌ သစ္စာရှိစွာ အမှုထမ်းအစေခံခဲ့သည်။ ယာကုပ်သည် မိမိယောက္ခမမှ မိမိအား လိမ်လည်ခဲ့ကြောင်းကို ခံရသည့်တိုင်ခွင့်လွတ်ခဲ့သည်။ ယာကုပ်၏ခွင့်လွတ် သည်းခံခြင်းအကြောင်းသည် နားလည်ရခက်ပါသည်။ ယာကုပ်သည် လာဗန်အား ပြန်လှန်ချေပငြင်းခုံပြောဆို၍ အပေးအယူသဘောမျိုးဖြင့် အလျော့အတင်း စကားများကိုပြောဆိုနိုင်သည်။ သို့သော် သူမပြုခဲ့ပါ။ လာဗန်ခိုင်းစေသမျှကို လက်ခံပြုလုပ်ခဲ့သည်။ မတရားမှုအတွက် သူလျစ်လျူရှုခဲ့သည်။

ရာခေလ၏သားဦးဖွားမြင်ရချိန်၊ ယောသပ်ဖွားမြင်လာချိန်မှာ ယာကုပ်သည် လာဗန်၏ထံ၌ ၁၄ နှစ်လုံးလုံးအလုပ်လုပ်ခဲ့ရပြီး (က၊ ၃ဝး၂၆)၊ ထိုအချိန်မှာပင် လာဗန်ကိုထားရစ်ပြီး ကတိတော်ထားရာပြည်သို့ ပြန်သွားရန် စီစဉ်ခဲ့သည်။ သို့သော် ယာကုပ်သည် မိမိ၏အိမ်သားများအတွက် ပြင်ဆင်မှုကို အလေးထားလာသည် (က၊ ၃ဝး၃ဝ)။

က၊ ၃ဝး၂၅-၃၂ ကိုဖတ်ပါ။ မည်သို့ဖြစ်ပျက်ခဲ့သနည်း။ ယာကုပ် အကြောင်းပြချက်မည်သို့ဦပခဲ့သနည်း။ လာဗန်ကလည်း မည်သို့တုံ့ပြန်ခဲ့သနည်း။

မယားတစ်ယောက်ရရှိရန် ယာကုပ်သည်နှစ်များစွာရုန်းကန်ခဲ့ရသည်။ မိမိ၏ဇာတိပြည်နှင့် ကြာမြင့်စွာဝေးကွာနေရမည်ကို အလိုရှိလိမ့်မည်မဟုတ်ပါ။ သို့သော်နှစ်များစွာကြာခဲ့သည်။ ယခုချိန်မှာ မိမိဇာတိမြေအိမ်သို့ ပြန်သွားရန် အချိန်ရောက်လာပြီ၊ မိသားစုနှင့်အတူပြန်လာရန်ဖြစ်သည်။

ယာကုပ်သည် လာဗန်အား အဘယ်ကြောင့် ရုတ်တရက်ကြီး ချန်၍ မထားခဲ့သနည်း။ ယာကုပ်သည် စိတ်နေသဘောထားပြောင်းသွားခြင်း ဖြစ်နိုင်သည်။ ယုံကြည်ခြင်းနှင့်ပတ်သက်သည့် သင်ခန်းစာကို နားလည်သဘောပေါက်သွားသည်ဟု ထင်ရသည်။ သို့ဖြစ်၍ ဘုရားသခင်ထံမှ နိမိတ်ပြခြင်းကိုစောင့်နေခဲ့သည်။ ဘုရားရှင်အမိန့်တော်ကို ကြားရမှသာ ယာကုပ်သည်ထွက်ခွာရန်ဖြစ်သည်။

ဘုရားရှင်သည် ဗေသလအရပ်၌ ယာကုပ်ကိုကိုယ်ထင်ပြခဲ့သကဲ့သို့ လာဗန်၏ အိမ်မှထွက်ခွာရန်လည်း မိန့်တော်မူခဲ့သည်။ မိမိ၏မိဘဇာတိရှိရာ ဆွေမျိုးများဆီသို့ ပြန်သွားရမည် (က၊ ၃၁း၁၃)၊ အာဗြဟံအား မိသားစုအိမ်မှ ထွက်ခွာသွားရန် မိန့်တော်မူသောစကားနှင့် ထပ်တူကျသောစကားဖြင့် ယာကုပ်အားမိန့်ဆိုခဲ့သည် (က၊ ၁၂း၁)။

ထွက်သွားရမည့်အချိန်ကို မည်သည့်အရာကတွန်းအား ဖြစ်စေပါသနည်း။ လာဗန်နှင့်လာဗန်၏သားများ ပေါ်လွင်လာသော သဘောထားဖြစ်သည် (က၊ ၃၁း၁၊၂)။ ယာကုပ်သည် ဇာတိမြေသို့သွားရန်မှာ ကြာမြင့်စွာစဉ်းစားထားပြီဖြစ်သည်။ သို့သော် မိမိ၏အစ်ကိုဧသောကို ကြောက်နေ၍သာ မပြန်နိုင်သေးခြင်းဖြစ်သည်။ ယခုတွင် လာဗန်၏သားများမှ အန္တရာယ်ပေးမည့်အရိပ်အယောင်လည်း မြင်ရသည့်အတွက် သွားရတော့မည်။အကြောင်းမှာမိမိ၏ပစ္စည်းဥစ္စာများ အဆမတန်တိုးပွားလာခြင်းကြောင့် မိမိ အတွက်မလုံခြုံတော့ပါ။ ‌ရှေးဘိုးဘေးနှင့်ပရောဖက်များ စ.၁၉၃.

သို့ဖြစ်၍ယာကုပ်သည် သူ၏မိသားစုသားသမီးများနှင့် ပစ္စည်းဥစ္စာ မှန်သမျှကိုယူကာ ထွက်ခွာလာတော့သည်။ ထိုကြောင့် ဘုရားရှင် ပဋိညာဉ်ပြုသောလူမျိုးအဖြစ် တည်ထောင်ရန်အစပြုခဲ့သည်။

သောကြာနေ့ မေလ ၂၇ ရက်

ဆက်လက်လေ့လာရန်။

ဘုရားသခင်သည် ယာကုပ်ကိုရွေးချယ်ခြင်းအရာ၌ ယာကုပ်၏ ဦကိးစားမှုကြောင့်မဟုတ်ပါ။ ဘုရားရှင်၏ကရုဏာတော်သက်သက်သာဖြစ်သည်။ သို့ဖြစ်၍ ယာကုပ်သည် ကရုဏာတော်ကိုရရှိရန် အလွန်အားထုတ်ခဲ့ပါသော်လည်း အကျိုးထူးမရရှိခဲ့ပါ။ ထိုကရုဏာတော်ကို ကြိုးစားရယူသည့်သဘောသည် မှန်ကန်မှုမရှိ၊ ရရှိမည်မဟုတ်ပါ။ အကျင့်သာဖြစ်လာစေသည် (ရော၊ ၄း၁-၅)။ ဧဝံဂေလိ တရားနှင့်ကွဲလွဲနေသည်။ နောက်ပိုင်းအချိန်မှသာ ယာကုပ်သည် ဘုရားရှင်၏ ကရုဏာတော်အကြောင်းကို နားလည်လာသည်။ ဘုရားရှင်ကို ကိုးစားခြင်း၏ အဓိပ္ပာယ်ကို သိရှိနားလည်လာသည်။ ယုံကြည်ခြင်းဖြင့် အသက်ရှင်ရမည်ကို သိလာသည်။ ဘုရားရှင်ကို လုံးလုံးမှီခိုရမည်ကို သဘောပေါက်လာသည်။ ယာကုပ်၏အတွေ့အကြုံသည် ရည်မှန်းချက် ကြီးသောသူများအတွက် အရေးကြီးသောသင်ခန်းစာပင်ဖြစ်သည်။ တစ်ပါးသူအား ဖိနှိပ်၍ မိမိ၏ ကြီးပွားတိုးတက်ရာလမ်းကို မရှာမိပါစေနှင့်။

ယာကုပ်သည် သားဦးအရာကိုလိမ်လည်သောနည်းဖြင့် ရယူခဲ့သည်။ သို့သော် စိတ်ပျက်စရာအဖြစ်များနှင့်သာ ကြုံတွေ့ခဲ့ရသည်။ သူ၏စိတ်၌ သူသည်အရာအားလုံး၊ ဘုရားရှင်နှင့်မိသားစုကိုပါ ဆုံးရှုံးရသည်ဟုထင်ခဲ့သည်။ အလုံးစုံသောအရာ၌ စိတ်ပျက်ခဲ့ရသည်။ သို့သော် ဘုရားရှင်မည်သို့ ဦပလုပ်ပေးခဲ့သနည်း။ မျှော်လင့်ချက်မဲ့ နေချိန်၌ ဘုရားရှင်သည်သူ့အားမစခဲ့သည်။ ကိုယ်တော်သည် ယာကုပ်၏ စိတ်ပျက်ဝမ်းနည်းခြင်းကို မြင်တွေ့တော်မူခဲ့သည်။ ဘုရားရှင်ကိုပြန်၍ ဘုန်းတော်ဆောင်စေရန် ကိုယ်တော်သည် ယာကုပ်ကို ကရုဏာတော်ဖြင့် ပို့ဆောင်ပေးခဲ့သည်။ အလျင်အမြန်ပင် ကိုယ်တော်ပြတော်မူသော လှေကားသည် ယေရှုရှင်ပင်ဖြစ်ကြောင်းထင်ရှားသည်။ လူသားသည် ဘုရားရှင်နှင့် အဆက်အသွယ် ပြတ်တောက်သွားခဲ့သည့်တိုင် ကောင်းကင်အရှင်ဘုရားသည် ခရစ်တော်ကိုစေလွတ်၍ ကွာလျက်နေသော အပြစ်ချောက်ကမ်းပါးကြား တံတားထိုးပေးခဲ့သည်။ ကျွန်ုပ်တို့မြင်သိ၍ပြောဆိုရမည်မှာ ကောင်းကင်ကို ကျွန်ုပ်သွားချင်လွန်းပါသည်။ သို့သော် ကျွနု်ပ်မည်သို့ရောက်နိုင်ပါမည်နည်း။ ရောက်နိုင်ရန်လမ်းမတွေ့မိပါ။ ထိုအတွေးသည် ယာကုပ်၏အတွေးဖြစ်သည်။ ထိုကြောင့် ဘုရားရှင်သည် သူ့အားလှေကားကို ပြသခဲ့ပေးခြင်းဖြစ်သည်။ ထိုလှေကားကြီးမှာ ကောင်းကင်နှင့်မြေကြီးကို ဆက်သွယ်ပေးထားသည့် ယေရှုရှင်ပင်ဖြစ်သည်။ ထိုလှေကားကိုတက်သောသူသည် မြေကြီး၌အခြေဦပကာ ကောင်းကင်သို့ရောက်ရှိသွားမည်ဖြစ်သည်။

--ဝဝဝ--